ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
ஒய்20 சர்வதேச மாநாட்டில் உரையாற்றிய திரு கிரன் ரிஜிஜு, கொவிட்-19-ஐ எதிர்த்து போராட இளைஞர்களை ஒன்று திரட்ட வேண்டிய அவசியத்தை வலியுறுத்தினார்
உலகெங்கும் உள்ள இளைஞர்களுக்கு அதிகாரமளிப்பதற்கான சிந்தனைகள் மற்றும் பேச்சுவார்த்தைகளை பரிமாறிக் கொள்வதற்காக ஏற்பாடு செய்யப்பட்ட ஒய்20 சர்வதேச மாநாட்டில் மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு கிரன் ரிஜிஜூ இந்தியாவின் சார்பில் கலந்து கொண்டார்.
இந்த வருடத்தின் ஒய்20 சர்வதேச மாநாடு சவுதி அரேபியாவால் ஏற்பாடு செய்யப்பட்டது. கொவிட்-19-ஐ எதிர்த்து போராட இளைஞர்களை ஒன்று திரட்ட வேண்டிய அவசியத்தை திரு கிரன் ரிஜிஜு தன்னுடைய உரையின் போது வலியுறுத்தினார்
இளைஞர்களுக்கான கொவிட்டுக்கு பிந்தைய வாய்ப்புகள் என்னும் தலைப்பிலான அமர்வில் கலந்து கொண்ட திரு ரிஜிஜு, "அதிக அளவிலான இளைஞர்களை கொண்டிருக்கும் நாடான இந்தியா, பெருந்தொற்றை எதிர்கொள்ள அவர்களை சிறப்பாக பயன்படுத்தியுள்ளது," என்றார்.
மேலும் பேசிய அவர், "இளைஞர் விவகாரங்கள் அமைச்சகத்தின் 6.5 மில்லியனுக்கும் அதிகமான இளைஞர் தன்னார்வலர்கள் மக்களிடையே கொரோனா பற்றிய விழிப்புணர்வை ஏற்படுத்த முன்களத்தில் பணியாற்றி வருகின்றனர்," என்றார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்: https://pib.gov.in/PressReleasePage.aspx?PRID=1665178
பாதுகாப்பு அமைச்சகம்
மிஷன் சாகர் II: உணவுப் பொருட்களுடன் ஜைபூடி நாடு சென்றது ஐஎன்எஸ் ஐராவத் போர்க்கப்பல்
மிஷன் சாகர் இரண்டாம் திட்டத்தின் கீழ், 2020, நவம்பர் 10-ஆம் தேதி இந்திய போர்க் கப்பலான ஐராவத், ஜைபூடி துறைமுகத்திற்குள் நுழைந்தது. இயற்கை பேரிடர்கள் மற்றும் கொவிட்-19 தொற்று பரவலால் உலகெங்கும் ஏற்பட்டுள்ள பாதிப்பைக் கருத்தில் கொண்டு இந்திய அரசு, நட்பு அயல் நாடுகளுக்கு பல்வேறு வகையில் உதவிகளை செய்து வருகிறது. இதன் அடிப்படையில் இந்திய போர்க் கப்பலான ஐராவத், ஜைபூடி நாட்டில் வாழும் மக்களுக்கு உதவும் வகையில் உணவு பொருட்களுடன் பயணம் மேற்கொண்டுள்ளது.
நவம்பர் 11-ஆம் தேதி ஜைபூடி நாட்டின் சமூக விவகாரத் துறை அமைச்சர் திருமிகு இஃப்ரா அலி அகமதிடம் ஜைபூடி நாட்டுக்கான இந்திய தூதர் திரு அசோக் குமார், உணவுப் பொருட்களை வழங்கினார். இந்த நிகழ்ச்சியில் ஐஎன்எஸ் ஐராவத் போர்க் கப்பலின் தலைமை அதிகாரி கமாண்டர் பிரசன்ன குமார் கலந்து கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1672213
ஆயுஷ்
ஆயுஷ் அமைச்சகம் மற்றும் தகவல் தொழில்நுட்ப அமைச்சகம் இடையே புரிந்துணர்வு ஒப்பந்தம் கையெழுத்து
ஆயுஷ் துறையை டிஜிட்டல் மயமாக்க, தொழில்நுட்ப ஒத்துழைப்பை அளிப்பதற்காக, ஆயுஷ் கிரிட் திட்டத்தின்கீழ், ஆயுஷ் அமைச்சகம் மற்றும் மின்னணு மற்றும் தகவல் தொழில்நுட்ப அமைச்சகத்துக்கிடையே, 3 ஆண்டுகளுக்கான புரிந்துணர்வு ஒப்பந்தம் கையெழுத்தானது. இந்த புரிந்துணர்வு ஒப்பந்தம் 2019-ம் ஆண்டில் கையெழுத்தான புரிந்துணர்வு ஒப்பந்தத்தின் தொடர்ச்சியாகும். இந்த ஒப்பந்தத்தில், ஆயுஷ் அமைச்சகம் சார்பாக அதன் செயலாளர் வைத்யா ராஜேஷ் கொடேச்சா மற்றும் மின்னணு மற்றும் தகவல் தொழில்நுட்பத்துறை அமைச்சகம் சார்பாக அதன் செயலாளர் திரு.அல்கேஷ் குமார் சர்மா ஆகியோர் கையெழுத்திட்டனர். இரு அமைச்சகங்களும் தொடர்ந்து ஒத்துழைப்புடன் செயல்படுவது என்றும், மின்னணு மற்றும் தகவல் தொழில்நுட்ப அமைச்சகத்தின் கீழுள்ள நிறுவனங்களுடன் இணைந்து, வளர்ந்து வரும் தொழில்நுட்பங்களை ஏற்றுக் கொள்வது மற்றும் ஆயுஷ் கிரிட் திட்டத்துக்கு தேவையான அனைத்து ஆதரவையும் அளிப்பது என்றும் முடிவு செய்யப்பட்டது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851293
இளைஞர் நலன் மற்றும் விளையாட்டு அமைச்சகம்
ஒலிம்பிக் பதக்கம் வென்ற மீராபாய் சானு, காமன்வெல்த் பதக்கம் வென்ற பிந்தியாராணி தேவி செயின்ட் லூயிசில் பயிற்சி பெற எம்ஓசி ஒப்புதல்
மத்திய இளைஞர் விவகாரங்கள் மற்றும் விளையாட்டு அமைச்சகத்தின் மிஷன் ஒலிம்பிக் செல்  சமீபத்திய கூட்டத்தில் இலக்கு ஒலிம்பிக் போடியம் திட்டத்தின் தடகள வீரர்களான மீராபாய் சானு, பிந்தியாராணி தேவி ஆகியோரின் வெளிநாட்டு பயிற்சிக்கு ஒப்புதல் அளித்துள்ளது. இவர்கள் அமெரிக்காவின் செயின்ட் லூயிசில் பயிற்சி பெற உள்ளனர்.
ஒலிம்பிக் மற்றும் காமன்வெல்த் போட்டிகளில் பதக்கம் வென்றவர்கள் செயின்ட் லூயிஸ் SQUAT பல்கலைக்கழகத்தில் பயிற்சி பெறுவார்கள். வரவிருக்கும் ஆசிய விளையாட்டு போட்டிகளுக்கு முன்னதாக அவர்களுக்கு இந்தப் பயிற்சி புத்துணர்வும், வலிமையும் அளிக்ககூடியதாகும்.
65 நாள் வெளிநாட்டு பயிற்சி முகாமில், இருவரும் இந்திய தலைமை பயிற்சியாளர் விஜய் சர்மா மற்றும் அவர்களின் பிசியோதெரபிஸ்ட் டெஸ்னீம் சயாத் ஆகியோருடன் இருப்பார்கள்.
அவர்களது விமானப் பயணச் செலவுகள், தங்குதல் மற்றும் உணவு, தங்கும் கட்டணம், மருத்துவக் காப்பீடு, உள்ளூர் போக்குவரத்துச் செலவு, உடற்பயிற்சிக் கூடச் செலவுகள் மற்றும் மருத்துவரின் ஆலோசனைச் செலவுகள் போன்றவற்றை அரசு ஏற்கிறது.
ஜல்சக்தி அமைச்சகம்
ஜல் ஜீவன் திட்டத்தின் செயல்படுத்துதலை துரிதப்படுத்துவதற்காக லே-வுக்கு மத்திய குழு பயணம்
தொலைதூர பிரதேசங்கள், வளரத் துடிக்கும் மாவட்டங்கள் மற்றும் எல்லைப்புற பகுதிகளில் அடிப்படை வசதிகளை வழங்குவதில் மத்திய அரசு மிகுந்த கவனம் செலுத்தி வரும் நிலையில், லடாக் போன்ற உயரமான பகுதிகளில் பாதுகாப்பான குடி தண்ணீர் என்னும் அடிப்படை வசதியை வழங்குவதை உறுதி செய்ய ஜல் ஜீவன் இயக்கம் மும்முரமாக செயல்படுகிறது.
இந்தியா தனது 75-வது சுதந்திர தினத்தைக் கொண்டாடும் 2022-ஆம் ஆண்டுக்குள் ஜம்மு & காஷ்மீர் மற்றும் லடாக் ஆகிய இரண்டு யூனியன் பிரதேசங்களில் உள்ள ஒவ்வொரு கிராமப்புற வீட்டுக்கும் குழாய் இணைப்புகளை வழங்க திட்டமிடப்பட்டுள்ளது.
ஜல் ஜீவன் திட்டத்தின் செயல்படுத்துதலைத் துரிதப்படுத்துவதில் யூனியன் பிரதேச நிர்வாகத்துக்கு உதவுதற்காக ஜல் சக்தி அமைச்சகத்தின் அதிகாரிகள் மற்றும் நிபுணர்கள் அடங்கிய தேசிய ஜல் ஜீவன் இயக்கக் குழு லே-வுக்கு பயணம் மேற்கொண்டது.
கடல் மட்டத்தில் இருந்து 3,500 கி.மீ உயரத்தில் உள்ள ஸ்டோக் கிராமத்தைப் பார்வையிட்ட மத்திய குழு, கிராமப் பஞ்சாயத்து தலைவர், கிராம தண்ணீர் மற்றும் சுகாதாரக் குழுவின் உறுப்பினர்கள் ஆகியோருடன் உரையாடியது. பொது சுகாதார பொறியியல் துறையின் அலுவலர்களும் அருகில் இருந்தனர்.
2024-ஆம் ஆண்டுக்குள் கிராமங்களில் உள்ள ஒவ்வொரு வீட்டிலும் தண்ணீர் குழாய் இணைப்பை உறுதி செய்வதை ஜல் சக்தி அமைச்சகத்தின் ஜல் ஜீவன் இயக்கம் லட்சியமாகக் கொண்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1670063
----
(Visitor Counter : 78
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 182.55 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 21,530  ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 182.55 கோடிக்கும் அதிகமான  டோஸ்கள் செலுத்தப்பட்டுள்ளன. 2,16,22,613 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 90 லட்சத்திற்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 2,499. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,78,087.
இந்தியாவில் கடந்த 24 மணி நேரத்தில் 1,685 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 6,91,425 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.56 கோடி  . வாராந்திரத் தொற்று 0.33 சதவீதமாக உள்ளது. தினசரித் தொற்று விகிதம் 0.24 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1809452
பிரதமர் அலுவலகம்
கல்வி அமைச்சகத்தின் முன்முயற்சியான ஜி20 மக்கள் பங்கேற்பு நிகழ்வில் சாதனை படைக்கப்பட்டிருப்பதற்கு பிரதமர் பாராட்டு
கல்வி அமைச்சகத்தின் முன்முயற்சியான ஜி20 மக்கள் பங்கேற்பு நிகழ்வில் சாதனை படைக்கப்பட்டிருப்பதற்கு பிரதமர் திரு நரேந்திர மோடி பாராட்டியுள்ளார்.
இந்தியாவின் ஜி20 தலைமைத்துவம் குறித்து கவனம் செலுத்தும் வகையில், மத்திய கல்வி அமைச்சகம், "அடிப்படை எழுத்தறிவு மற்றும் எண்ணியலை உறுதிசெய்தல் " என்ற கருப்பொருளை ஊக்குவிப்பதையும் ஆதரிப்பதையும் நோக்கமாகக் கொண்ட தொடர் நடவடிக்கைகள் மற்றும் நிகழ்ச்சிகளை ஏற்பாடு செய்து வருகிறது.
மாணவர்கள், ஆசிரியர்கள் மற்றும் சமூக உறுப்பினர்கள் உட்பட 1.5 கோடிக்கும் அதிகமானோர் இதுவரை இந்த முயற்சியில் ஆர்வத்துடன் இணைந்துள்ளனர்.
கல்வி அமைச்சரின் ட்விட்டர் பதிவுக்கு பதிலளித்து பிரதமர் கூறியிருப்பதாவது;
"இந்த சாதனை பங்கேற்பால் மகிழ்ச்சி அடைகிறேன். இது உள்ளடக்கிய மற்றும் நிலையான எதிர்காலத்திற்கான நமது பகிரப்பட்ட பார்வையை வலுப்படுத்துகிறது. இந்தியாவின் ஜி-20 தலைமைத்துவத்தில் பங்கேற்று வலுப்படுத்திய அனைவருக்கும் பாராட்டுகள்’’ .
வடகிழக்குப் பகுதி வளர்ச்சி அமைச்சகம்
கோவிட்-19 பாதிப்புக்குப் பிந்தைய காலத்தில் இந்தியா பொருளாதார வளம் பெறுவதை வடகிழக்குப் பிராந்தியம் முன்னெடுத்துச் செல்லும்: டாக்டர் ஜிதேந்திர சிங்
கோவிட் பாதிப்புக்குப் பிந்தைய காலத்தில், பெருமளவிலான இயற்கை வளம், பெருமளவிலான தொழில் திறன் பயிற்சி பெற்றவர்கள் ஆகிய பலங்களின் மூலம் இந்தியாவின் வளர்ச்சியில் வட கிழக்கு பிராந்தியம் முக்கிய இடம் பெறும் என்று வடகிழக்கு பிராந்திய வளர்ச்சித் துறை இணை அமைச்சர் , பிரதமர் அலுவலகம், பணியாளர் நலன், பொது மக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் இன்று கூறினார். கொரோனா நோய் பரவல் வெற்றிகரமாக கட்டுப்படுத்தப்படுவதை அடுத்து பொருளாதார செயல்பாடுகளின் அனைத்து அம்சங்களையும் வட கிழக்குப் பிராந்திய பெண்கள் சக்தி முன்னெடுத்துச் செல்கிறார்கள் என்று அவர் குறிப்பிட்டார். வட கிழக்குப் பிராந்திய சமுதாய ஆதாரவளம் மற்றும் மேலாண்மைத் திட்டத்துடன்  தொடர்புடைய பல்வேறு சுய உதவிக் குழுக்களுடன் இணையவழியில் அவர் கலந்துரையாடினார். திரு. நரேந்திர மோடி அரசின் ஐந்தாண்டு கால ஆட்சியில், வளர்ச்சிக்கான முன்மாதிரியாக வட கிழக்குப் பிராந்தியம் உருவானது என்றும், ஆறாவது ஆண்டில் கொரோனா மேலாண்மையில் முன்மாதிரியாக இந்தப் பிராந்தியம் உருவாகியுள்ளது என்றும் அமைச்சர் கூறினார். அந்தப் பிராந்தியத்தில் அனைத்து 8 மாநிலங்களிலும் நோய்
வடகிழக்குப் பகுதிகளுக்கு பிரதமர் திரு. நரேந்திர மோடி எப்போதும் அதிகபட்ச முன்னுரிமை அளிக்கிறார் என்று டாக்டர் ஜிதேந்திர சிங் கூறினார். 2014இல் மோடி அரசு பதவி ஏற்றதும், வட கிழக்குப் பிராந்தியத்தை, நாட்டில் மிக நன்றாக வளர்ச்சி அடைந்த பகுதிகளுக்கு இணையாக மாற்றுவதற்கு அனைத்து முயற்சிகளும் எடுக்கப்படும் என்று தெரிவித்தார். கடந்த ஆறு ஆண்டுகளில், வளர்ச்சிக்கான இடைவெளிகள் வெற்றிகரமாக பூர்த்தி செய்யப்பட்டதுடன், உளவியல் ரீதியில் அந்தப் பிராந்திய மக்களுக்கு நம்பிக்கை அதிகரித்துள்ளது என்றார் அவர்.
சாலை, ரயில் மற்றும் விமானப் போக்குவரத்து மூலம் தொடர்பு வசதிகள் கணிசமாக அதிகரித்துள்ளன என்றும், இதனால் சரக்குகள் மற்றும் மக்கள் போக்குவரத்து இந்தப் பகுதிக்குள் மட்டுமின்றி நாடு முழுக்கக் கொண்டு செல்வதும் எளிதாகியுள்ளது என்றும் அவர் கூறினார். அருணாச்சலப் பிரதேசம், மேகாலயா போன்ற மாநிலங்கள் இதுவரை ரயில்களைப் பார்த்தது கிடையாது. இப்போது தலைநகருடன் இணைக்கும் வகையில் ரயில் சேவை தொடங்கப்பட்டுள்ளது. அதேபோல சிக்கிம் போன்ற மாநிலங்களில் முதன்முறையாக விமான சேவைகள் தொடங்கப்பட்டுள்ளன என்று அமைச்சர் தெரிவித்தார்.
(Visitor Counter : 148
சுகாதாரம் மற்றும் குடும்ப நலத்துறை அமைச்சகம்
தொற்றிலிருந்து குணமடைந்தோர் எண்ணிக்கை சுமார் 68 சதவீதம் அதிகரித்து புதிய சாதனை
இறப்பு விகிதம் தொடர்ந்து குறைந்து இன்று 2.05 சதவீதத்தை எட்டியுள்ளது
கொவிட்-19 தொற்றிலிருந்து குணமடைந்தவர்களின் விகிதம் தொடர்ந்து அதிகரிப்பது மற்றும் நோயாளிகளின் இறப்பு விகிதம் உலக சராசரியைவிட தொடர்ந்து குறைந்து வருவது ஆகிய இரண்டு குறிப்பிடத்தக்க சாதனைகளுடன், இந்தியா கொவிட்-19 பெருந்தொற்றுப் பரவலை எதிர்த்து போராடிவருகிறது.
இ்ந்தியாவில் இந்தத் தொற்றினால் ஏற்படும் உயிரிழப்பு விகிதம், உலக நாடுகளின் சராசரியுடன் ஒப்பிடும் போது, குறைந்த அளவான 2.05 விழுக்காட்டில் உள்ளது. தொற்றிலிருந்து குணமடைந்தோர் எண்ணிக்கை 68 சதவீதமாக அதிகரித்துள்ளது.
குணமடைபவர்களின் எண்ணிக்கை தொடர்ந்து அதிகரித்து வருவதால், குணமடைவோர் எண்ணிக்கைக்கும், சிகிச்சை பெற்று வரும் நோயாளிகளின் எண்ணிக்கைக்குமான இடைவெளியும் அதிகரித்துள்ளது. .
கடந்த 24 மணி நேரத்தில் மட்டும் 49,769 பேர் குணமடைந்துள்ளனர். இதனால் குணமடைந்தவர்களின் எண்ணிக்கை மொத்தம் 13,78,105 ஆக கூடியுள்ளது.
கடந்த இரண்டு வாரங்களாக, ஒரு நாளில் குணமடைவோரின் எண்ணிக்கை சராசரியாக 26,000-லிருந்து 44,000-ஆக அதிகரித்திருப்பது குறிப்பிடத்தக்கது.
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
மத்திய அமைச்சரவை
பாட்னாவில் பொதுப் போக்குவரத்து மற்றும் இணைப்புக்கான உத்வேகம்
பிரதமர் திரு.நரேந்திர மோடி தலைமையிலான மத்திய அமைச்சரவை பட்னாவில் ரூ. 13,365.77 கோடி மதிப்பிலான  தானப்பூர்- மித்தாப்பூர்  பாட்னா ரயில்வே நிலையத்தில் மாநிலங்களுக்கு இடையேயான புதிய முனையம் ஆகிய இரண்டு மெட்ரோ ரயில் தடங்களுக்கு ஒப்புதல் வழங்கியுள்ளது.
திட்ட விவரங்கள்:
- இத்திட்டம் ஐந்து வருடங்களில் முடிக்கப்படும்
- தானாப்பூர் – மித்தாப்பூர் வழித்தடம் நகரின் மையப் பகுதியின் ஊடே அதிகமான மக்கள் தொகையைக் கொண்ட ராஸா பஸார், தலைமைச்செயலகம், உயர்நீதிமன்றம், சட்டப்பல்கலைக்கழக ரயில் நிலையம் ஆகிய பகுதிகளை இணைக்கும்.
- பட்னா ரயில் சந்திப்புக்கும் மாநிலங்கள் இடையே பேருந்து முனையத்திற்கும் இடையேயான வழித்தடம் காந்தி மைதான், பட்னா பல்கலைக்கழகம், ராஜேந்திர நகர், மகாத்மா காந்தி சேது, போக்குவரத்து நகர் ஆகிய பகுதிகளை இணைக்கும்.
- இந்த மெட்ரோ ரயில் திட்டம் பட்னாவாசிகள், பயணிகள், தொழிலாளர்கள், பட்னாவிற்கு வருகை தருவோர் ஆகியோருக்கு பசுமையான நட்போடு கூடிய நீடிக்கத்தக்க பொது போக்குவரத்து வசதியை வழங்கும்.
உள்துறை அமைச்சகம்
உத்தரப்பிரதேசத்தின் கிரேட்டர் நொய்டாவில் உள்ள சிஆர்பிஎஃப் குழு மையத்தில் 4 கோடியாவது மரக்கன்றினை மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா, 2023 ஆகஸ்ட் 18 வெள்ளியன்று நடுகிறார்.
மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா, உத்தரப்பிரதேசத்தின் கிரேட்டர் நொய்டாவில் உள்ள மத்திய ரிசர்வ் போலீஸ் படை  குழு மையத்தில் ஆகஸ்ட் 18, 2023 வெள்ளிக்கிழமை 4 கோடியாவது மரக்கன்றினை நடுகிறார். சி.ஆர்.பி.எஃப்-ன் 8 வெவ்வேறு வளாகங்களில் பல்வேறு வகையான 15 கட்டிடங்களை உள்துறை அமைச்சர் மின்னணு முறையில் திறந்து வைப்பார். நாடு முழுவதும் மிகப்பெரிய, மனிதாபிமான மற்றும் ஒரு வகையான முயற்சியாக மரம் நடும் இயக்கத்தை உள்துறை அமைச்சர் திரு. அமித் ஷா 12 ஜூலை 2020 அன்று தொடங்கி வைத்தார்.
பிரதமர் திரு. நரேந்திர மோடியின் தொலைநோக்குப் பார்வையால் ஈர்க்கப்பட்டு, உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா தலைமையின் கீழ், சிஏபிஎஃப் 2020 முதல் 2022 வரையிலான மூன்று ஆண்டுகளில் நாடு முழுவதும் 3.55 கோடி மரக்கன்றுகளை நட்டுள்ளன. 2023 ஆம் ஆண்டில் அனைத்து மத்திய ரிசர்வ் போலீஸ் படைகளாலும் 1.5 கோடி மரக்கன்றுகளை நடுவதற்கான இலக்கு நிர்ணயிக்கப்பட்டுள்ளது, இது மொத்த மரக்கன்றுகள் நடுவதை 5 கோடியாக உயர்த்தியுள்ளது, இது நாட்டின் ஒட்டுமொத்த சுற்றுச்சூழல் பாதுகாப்பு முயற்சிகளுக்கு சிஏபிஎஃப்களின் முன்மாதிரியான பங்களிப்பாக இருக்கும். இது பூமித் தாய்க்கு உண்மையான நன்றியின் அடையாளமாகவும் இருக்கும்.
குறிப்பிட்ட துறைகளில் நடப்பட வேண்டிய பொருத்தமான இனங்கள் குறித்து கால அட்டவணை தயாரிக்கப்பட்டு, அதற்காக ஒரு தொடர்பு அதிகாரி நியமிக்கப்பட்டார். முடிந்தவரை உள்ளூர் இனங்களை நட வேண்டும் என்றும், மொத்த தோட்டத்தில் குறைந்தது பாதியாவது 100 ஆண்டுகள் அல்லது அதற்கு மேற்பட்ட ஆயுட்காலம் கொண்ட மரங்களாக இருக்க வேண்டும் என்றும் முடிவு செய்யப்பட்டது. மருத்துவ மற்றும் சுற்றுச்சூழலுக்கு உகந்த மரங்களுக்கு முன்னுரிமை அளிப்பதில் கவனம் செலுத்தப்பட்டது.
உள்நாட்டுப் பாதுகாப்பைப் பேணுவதற்கும், தேசத்தின் ஒற்றுமை மற்றும் ஒருமைப்பாட்டை நிலைநிறுத்துவதற்கும் அதன் உறுதிப்பாட்டிற்கு உண்மையாக இருப்பதோடு, சுற்றுச்சூழல் பாதுகாப்பிற்கு ஏற்ப அதன் எதிர்கால முயற்சிகளை ஒருங்கிணைப்பதில் மத்திய ஆயுத போலீஸ் படைகள் தங்கள் உறுதியான அர்ப்பணிப்பை மீண்டும் வலியுறுத்துகின்றன.
எரிசக்தி அமைச்சகம்
மத்திய மின்சார அமைச்சகத்தின் கீழ் இயங்கும் மினி ரத்னா பொதுத்துறை நிறுவனமான நீப்கோ லிமிட்டெட் மூலம் செயல்படுத்தப்பட்ட 600 மெகாவாட் திறன் கொண்ட கமெங் புனல் மின் நிலையத்தை பிரதமர் திரு நரேந்திர மோடி நாட்டுக்கு அர்ப்பணித்தார்
பிரதமர் திரு நரேந்திர மோடி இன்று அருணாச்சலப் பிரதேசத்தில் 600 மெகாவாட் திறன் கொண்ட கமெங் புனல் மின் நிலையத்தை நாட்டுக்கு அர்ப்பணித்தார். இது மத்திய மின்சார அமைச்சகத்தின் கீழ் உள்ள மினி ரத்னா பொதுத்துறை நிறுவனமான நீப்கோ லிமிட்டெட்  மூலம் செயல்படுத்தப்பட்ட மிகப்பெரிய புனல் மின் திட்டமாகும்.
பிரதமரின் தொலைநோக்குப் பார்வை கொண்ட தலைமையின் கீழ், மத்திய மின்சாரத்துறை அமைச்சர் திரு ஆர்.கே. சிங், பல்வேறு சவால்கள் இருந்தபோதிலும், கமெங் புனல் மின் திட்டம் நாட்டிற்கு அர்ப்பணிக்கப்படுவதை உறுதிசெய்யும் வகையில், தீவிர கவனம் செலுத்தி வந்தார். தூய்மையான எரிசக்தியை உற்பத்தி செய்வதற்கும், அருணாச்சலப் பிரதேசத்தில் செழிப்பைக் கொண்டுவருவதற்கும் இத்திட்டம் பெரும் பயன் அளிக்கும். வடகிழக்கு பிராந்தியத்தின் வளர்ச்சிக்குப் பெரிதும் உதவக்கூடிய இத்திட்டத்துக்கு அமைச்சர் அதிக முன்னுரிமை அளித்துள்ளார்.
அருணாச்சல பிரதேசத்தின் மேற்கு கமெங் மாவட்டத்தில் சுமார் 8200 கோடி ரூபாய் செலவில் 80 கிலோமீட்டர்களுக்கு மேல் இந்த திட்டம் நீண்டுள்ளது.
இத்திட்டத்தில் 3353 மில்லியன் யூனிட் மின்சாரம் உற்பத்தி செய்ய 150 மெகாவாட் திறன் கொண்ட 4 அலகுகள் கொண்ட இரண்டு அணைகள் மற்றும் ஒரு மின் நிலையம் உள்ளது. இத்திட்டத்தின் மூலம் ஆண்டுதோறும் 3353 மில்லியன் யூனிட்களை உருவாக்குவது அருணாச்சலப் பிரதேசத்தை மின் உபரி மாநிலமாக மாற்றும்.
உலகெங்கிலும் உள்ள பெரும்பாலான உள்கட்டமைப்பு திட்டங்கள் கோவிட்-19 பெருந்தொற்றால் கடுமையாக பாதிக்கப்பட்டுள்ள நிலையில், இந்த மெகா திட்டம் நீப்கோ மூலம் வெற்றிகரமாக செயல்படுத்தப்பட்டுள்ளது.
மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு, அருணாச்சல பிரதேச ஆளுநர் பிரிகேடியர் பி.டி. மிஸ்ரா, அருணாச்சலப் பிரதேச முதலமைச்சர் திரு பெமா காண்டு உள்ளிட்டோர் விழாவில் கலந்து கொண்டனர்.
பிரதமர் அலுவலகம்
உத்ராகண்ட் மாநிலம் ருத்ராபூருக்கு பிரதமர் நாளை பயணம்
ஒருங்கிணைந்த கூட்டுறவு வளர்ச்சித் திட்டத்தை துவக்கி வைக்கிறார்
பிரதமர் திரு நரேந்திர மோடி உத்ராகண்ட் மாநிலத்தில் உள்ள ருத்ராபூருக்கு நாளை செல்கிறார். தமது பயணத்தின்போது, ஒருங்கிணைந்த கூட்டுறவு வளர்ச்சித் திட்டத்தை துவக்கி வைக்கும் பிரதமர், தீன்தயாள் உபாத்யாயா விவசாயிகள் நலத் திட்டத்தின் தேர்ந்தெடுத்த பயனாளிகளுக்கு கடன் உதவிக்கான காசோலைகளையும் வழங்குகிறார்.
கூட்டுறவு, வேளாண்மை மற்றும் இவை சார்ந்த துறைகளுக்கு உத்வேகம் அளிப்பதன் வாயிலாக உத்ராகண்டின் ஊரகப் பொருளாதாரத்தை பெரிய அளவில் மேம்படுத்துவதே ஒருங்கிணைந்த கூட்டுறவு வளர்ச்சித் திட்டத்தின் இலக்காகும். வேளாண்மை மற்றும் அது சார்ந்த செயல்பாடுகளில் ஈடுபட்டுள்ள மக்களுக்கு போதுமான உதவிகள் அளித்து, உத்ராகண்டின் மலைப் பகுதியிலிருந்து கட்டாயமாக இடம்பெயர்வதை தடுக்க இத்திட்டம் உதவும். இத்திட்டத்தின் முதல் தவணை நிதியான ரூ.100 கோடிக்கான காசோலையை பிரதமர் உத்ராகண்ட் மாநில முதல்வரிடம் அளிப்பார். இந்த நிதி தேசிய கூட்டுறவு வளர்ச்சிக் கழகத்தில் இருந்து மாநில அரசுக்கு வழங்கப்படுகிறது.
தீன் தயாள் உபாத்யாயா விவசாயிகள் நலத்திட்டத்தின்கீழ், தேர்ந்தெடுக்கப்பட்ட பயனாளிகளுக்கு கடனுதவிக்கான காசோலைகளையும் பிரதமர் வழங்கவுள்ளார். மாநில அரசின் இந்தத் திட்டத்தின் கீழ் மிகக்குறைந்த வட்டி விகிதமான 2 விழுக்காட்டில் ஒரு லட்சம் ரூபாய் வரையிலான பல்-பயன் கடனுதவி, விவசாயிகளுக்கு வழங்கப்படுகிறது. 2022-ல் இம்மாநிலத்தில் உள்ள விவசாயிகளின் வருவாயை இரண்டு மடங்காக அதிகரிக்கும் இலக்கில் இத்திட்டம் முக்கிய மைல்கல்லாகும்.
பிரதமர் இதற்கு முன்பு 2018 நவம்பர் 7 ஆம் தேதியன்று, இந்திய ராணுவ வீரர்களுடன் தீபாவளிப் பண்டிகையை கொண்டாடுவதற்காக உத்ராகண்டிற்கு வந்தார். 2018 அக்டோபர் 7 அன்று “உத்ராகண்ட்: முதலீட்டாளர்கள் உச்சி மாநாடு – 2018”-ல் உரையாற்றுவதற்காக டேராடூனுக்கு வருகை தந்தார்.
பிரதமர் அலுவலகம்
ஒடியா புத்தாண்டு மற்றும் மகா விஷூபா பனா சங்கராந்தி தினத்தில் ஒடிசா மக்களுக்கு பிரதமர் வாழ்த்து
ஒடியா புத்தாண்டு மற்றும் மகா விஷூபா பனா சங்கராந்தி தினத்தில் ஒடிசா மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சுட்டுரையில் வாழ்த்து தெரிவித்துள்ள திரு நரேந்திர மோடி , ‘‘இனிய ஒடியா புத்தாண்டு வாழ்த்துக்கள்! ஒடியா புத்தாண்டு மற்றும் மகா விஷூபா பனா சங்கராந்தி தினத்தில் ஒடிசா மக்களுக்கு எனது நெஞ்சார்ந்த வாழ்த்துகள்.
எதிர்வரும் ஆண்டில், உங்களது ஆசைகள் நிறைவேற வேண்டும் என நான் பிரார்த்திக்கிறேன். அனைவருக்கும் ஆரோக்கியம் மற்றும் மகிழ்ச்சி கிடைக்கட்டும்.’’ என பிரதமர் குறிப்பிட்டுள்ளார்.
-------
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பீகார் மாநிலத்தில் புதிய 4 வழி மேம்பாலம் அமைக்க அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய பொருளாதார விவகாரங்கள் குழு 5.634 கிலோ மீட்டர் தூரத்திற்கு கங்கை நதியின் மேல் புதிய 4 வழி மேம்பாலத்தை அமைக்க ஒப்புதல் அளித்துள்ளது. இது ஏற்கனவே உள்ள எம்.ஜி. சேதுவிலிருந்து 38 மீட்டர் தொலைவில் உள்ளது. பீகார் மாநிலத்தின் பட்னாவில் உள்ள என்.எச்.
19-ல் அமைக்கப்பட உள்ள இந்த மேம்பாலத்தின் கட்டமைப்புக்கான மூலதன செலவு ரூ.2926.42 கோடியாகும். இந்த திட்டத்தின் கட்டுமான காலம் மூன்றரை ஆண்டுகள் ஆகும். ஜனவரி 2023 ஆம் ஆண்டு இந்த பணி நிறைவு பெறும். 14.500 கிலோ மீட்டர் தூரம் கொண்டுள்ள இந்த மெகா திட்டம் பீகார் மாநிலத்தின் பட்னா, சரன் மற்றும் வைஷாலி மாவட்டங்களின் வழியாக செல்லும்.
பாதுகாப்பு அமைச்சகம்
இந்திய கடற்படையின் மெட்டீரியல் தலைவராக துணை அட்மிரல் சந்தீப் நைதானி பொறுப்பேற்பு
இந்திய கடற்படையின் மெட்டீரியல் தலைவராக துணை அட்மிரல் சந்தீப் நைதானி, இன்று  பொறுப்பேற்றுக்கொண்டார்.
புனேவின் கடக்வாஸ்லாவில் உள்ள தேசிய பாதுகாப்பு மையத்தில் அவர் பயிற்சி பெற்றார். ஜனவரி 1, 1985 அன்று இந்திய கடற்படையின் மின்சாரப் பிரிவில் அவர் இணைந்தார். தில்லியில் உள்ள இந்திய தொழில்நுட்பக் கழகத்தில் ரேடார் மற்றும் தொலைத்தொடர்பு பொறியியல் படிப்பில் முதுகலைப் பட்டம் பெற்ற துணை அட்மிரல் சந்தீப் நைதானி, பாதுகாப்பு சேவைகள் பணியாளர்கள் கல்லூரி, தேசிய பாதுகாப்பு கல்லூரி ஆகியவற்றின் முன்னாள் மாணவராவார்.
சுமார் 35 ஆண்டுகால சேவையில், பல்வேறு சவாலான பணிகளில் அவர் ஈடுபட்டுள்ளார். விமானதாங்கி கப்பலான விராத்தின் பல்வேறு நிலைகளில் அவர் பணியாற்றியுள்ளார். மும்பை மற்றும் விசாகப்பட்டினம் கடற்படை கப்பல் தளங்களிலும், கடற்படை தலைமையகத்தில் பணியாளர், தனிநபர் மற்றும் மெட்டீரியல் பிரிவுகளிலும் முக்கிய பொறுப்புகளை வகித்துள்ளார். இந்திய கடற்படையின் ஐஎன்எஸ் வல்சுரா கப்பலின் மின்சார பயிற்சிப் பிரிவிற்கும் அவர் தலைமை தாங்கியுள்ளார்.
அவரது சிறப்பான பணியை கௌரவிக்கும் வகையில், அதி விஷிஷ்ட் சேவா பதக்கமும், விஷிஷ்ட் சேவா பதக்கமும் அவருக்கு வழங்கப்பட்டுள்ளது.
2021 மே 31-ஆம் தேதி பணி ஓய்வு பெற்ற துணை அட்மிரல் எஸ் ஆர் சர்மாவிடமிருந்து அவர் இந்தப் பொறுப்பை ஏற்றுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723332
வணிகம் மற்றும் தொழில்துறை அமைச்சகம்
மின்னணு வணிகம்  மற்றும் ஏற்பாட்டியல் தொழில் துறையினருடன் திரு. பியூஷ் கோயல் காணொலிக் காட்சி மூலம் கலந்துரையாடல்; அத்தியாவசியப் பொருள்கள் மக்களுக்கு மிகவும் எளிய முறையில், பாதுகாப்பாக சென்றடைவதை உறுதி செய்வதில் அரசு உறுதியாக உள்ளதாகத் தகவல்
ரயில்வே மற்றும் தொழில் வணிகத் துறை அமைச்சர் திரு. பியூஷ் கோயல், இ-காமர்ஸ் மற்றும் ஏற்பாட்டியல் தொழில் துறையினருடன் காணொலிக் காட்சி  மூலம் வியாழக்கிழமை கலந்துரையாடினார். கோவிட் - 19 முடக்கநிலை அமலைத் தொடர்ந்து ஏற்பட்டுள்ள பிரச்சினைகள் குறித்தும், அவற்றைத் தீர்ப்பதற்கான வழிமுறைகள் குறித்தும் அப்போது பேசப்பட்டது. அத்தியாவசியப் பொருள்கள் மக்களுக்கு மிகவும் வசதியான முறையில், மிகவும் பாதுகாப்பாக சென்றடைவதை உறுதி செய்வதில் அரசு உறுதியாக உள்ளது என்று அப்போது அமைச்சர் உறுதியளித்தார்.
பின்வரும் மின்னணு வணிக  நிறுவனங்களைச் சேர்ந்த பிரதிநிதிகள் இந்தக் கலந்துரையாடலில் கலந்து கொண்டனர்: ஸ்னாப்டீல்ஸ், ஷாப்க்ளூஸ், ஃப்ளிப்கார்ட், க்ரோஃபர்ஸ், நெட்மெட்ஸ், பார்ம்ஈஸி, 1எம்ஜி டெக், உடான், அமேசான் இந்தியா, பிக் பாஸ்கெட், சொமெடோ. பெரிய அளவிலான சில்லரை விற்பனை நிறுவனங்கள் தரப்பில் மெட்ரோ கேஷ் & கேரி, வால்மார்ட், ஆர்பிஜி ஆகியவற்றின் பிரதிநிதிகளும், ஏற்பாட்டியியல் நிறுவனங்கள் சார்பில் எக்ஸ்பிரஸ் இண்டஸ்ட்ரி கவுன்சில், டெலிஹிவெரி, சேஃபெஎக்ஸ்ப்ரஸ், பேடிஎம் பிரதிநிதிகளும் பங்கேற்றனர்.
அத்தியாவசியப் பொருட்கள் கிடைக்கச் செய்யும் சங்கிலித் தொடர் இணைப்புகள் முறையாக செயல்படுவதை உறுதி செய்வதற்கும், பல்வேறு வசதிகள் இயல்பான நிலையில் செயல்படுவதை உறுதி செய்வதற்கும் சில்லரை விற்பனையாளர்கள் மற்றும் இ-காமர்ஸ் நிறுவனங்களுடன், தொழிற்சாலை, உள்நாட்டு வணிக மேம்பாட்டுத்துறை  தொடர்ந்து தொடர்பில் இருந்து வருகிறது. டி.பி.ஐ.ஐ.டி. சார்பில் மேற்கொள்ளப்படும் நடவடிக்கைகள் காரணமாக, அத்தியாவசியப் பொருள்கள் வழங்கலில் பல்வேறு அம்சங்களை எப்படிக் கையாள்வது என்பது தொடர்பாக மாநில அரசுகளின் வழிகாட்டுதல்களை செயல்படுத்துவதற்கான தரநிலைப்படுத்தப்பட்ட நடைமுறைகளை உள்துறை அமைச்சகம் வெளியிட்டுள்ளது. சரக்குகள் எடுத்துச் செல்வதன் தற்போதைய நிலை, வழங்கல், உற்பத்தி நிலை, சாமானிய மக்களுக்கு அத்தியாவசியப் பொருள்கள் கிடைக்கச் செய்தல், முடக்கநிலை காலத்தில், இதில் தொடர்புடைய பல்வேறு தரப்பினர் எதிர்கொள்ளும் பிரச்சினைகளை உடனுக்குடன் மேற்பார்வை செய்து நடவடிக்கைகள் எடுப்பது ஆகியவற்றிற்காக கட்டுப்பாட்டு அறைகளை இந்தத் துறை உருவாக்கியுள்ளது.
முடக்கநிலை காலத்தைக் கருத்தில் கொண்டு, பல்வேறு செயல்பாடுகளைப் பூர்த்தி செய்தல், பதில்கள் தாக்கல் செய்தல், கட்டணங்கள் செலுத்துதல் ஆகியவற்றுக்கான கெடு தேதிகளை இந்திய காப்புரிமை அலுவலகம் நீட்டித்துள்ளது. காப்புரிமை, வடிவமைப்பு உரிமை, டிரேட் மார்க் போன்றவற்றுக்கான விண்ணப்பங்களை சமர்ப்பிக்கும் இறுதி தேதிகள் முடக்கநிலை காலத்திற்குள் அமைந்திருக்கும் நிலையில் இருப்பவர்களுக்கு இது உதவிகரமாக இருக்கும்.
(